b'\n_START_ARTICLE_\nRino Fisichella\n_START_SECTION_\nPrest\n_START_PARAGRAPH_\nRino Fisichella ble presteviet 13. mars 1976 i Roma av kardinal Ugo Poletti. I 1980 tok han doktorgrad ved Det pavelige lateranuniversitet med et arbeid over teologen Hans Urs von Balthasar.\n_START_SECTION_\nBiskop\n_START_PARAGRAPH_\nI 1998 ble han utnevnt av pave Johannes Paul II til hjelpebiskop i Roma; han ble bispeviet den 12. september 1998 av kardinal Camillo Ruini._NEWLINE_Han var president for bisped\xc3\xb8mmet Romas kommisjon for \xc3\xb8kumenikk og interreligi\xc3\xb8s dialog, og ble i Vatikanet medlem av Kongregasjonen for Trosl\xc3\xa6ren og Kongregasjonen for salig- og helligk\xc3\xa5ringer. Fisichella var involvert i forfatterskapet av encyklikaen Fides et Ratio (1998) av pave Johannes Paul II._NEWLINE_Fisichella var i mange \xc3\xa5r professor for fundamentalteologi ved en rekke pavelige universiteter. I 2002 bler han rektor for Lateranuniversitetet. Han er ogs\xc3\xa5 den offisielle geistlige for det italienske parlament. _NEWLINE_Den 17. juni 2008 l\xc3\xb8ste pave Benedikt XVI ham fra hans oppgaver som hjelpebiskop i Roma og utnevnte ham til etterf\xc3\xb8lger av biskop Elio Sgreccia som president for Det pavelige akademi for livet. Samtidig ble han promovert til erkebiskops rang._NEWLINE_Den 24. januar 2009 oppfordret han USAs president Barack Obama om \xc3\xa5 lytte til alle stemmer i Amerika, uten \xc2\xabden arroganse som preger dem som, fordi de er kommet til makt, tror at de kan bestemme over liv og d\xc3\xb8d\xc2\xbb.'